البارح كان بفاس حفل إطلاق وتوقيع اتفاقيات تتعلق بمشروع تصنيع وتعبئة اللقاح المضاد لكوفيد- 19 ولقاحات أخرى بالمغرب. هاد الشي باش يمكن لبلادنا “إنتاج” ڤاكسان ضد كورونا وغيرها. وفق المعطيات اللي قدموها قدام الملك. فاللول غادي يتنتج 5 ملايين جرعة من اللقاح المضاد لكوفيد-19 فالشهر٬ كبدية. باش يكون هاد الشي ممكن٬ توجدات 500 مليون دولار استثمار غير هو لا فكلمة وزير الصحة ولا كلمة سمير مشور الخبير الدولي في البيوتكنولوجيا الصناعية، اللي تكلف ب”مشروع تعبئة وتصنيع لقاح مضاد للفيروس ولقاحات أخرى في المغرب”٬ ما كاينش تاريخ محدد لبدء التصنيع. حتى فكلمات الرئيس المدير العام لمجموعة سينوفارم ليو جينغ تشن ولا الرئيس المدير العام لشركة ريسيفارم السويدي مارك فانك ما جبدوش تاريخ محدد. اللي توقع قدام الملك هو 3 اتفاقيات: 1 . مذكرة تعاون بشأن اللقاح المضاد لكوفيد 19 بين الدولة المغربية والمجموعة الصيدلية الوطنية للصين “سينوفارم” 2. مذكرة تفاهم حول إعداد قدرات تصنيع اللقاحات بالمملكة المغربية بين الدولة المغربية وشركة “ريسيفارم” 3 – عقد وضع رهن إشارة الدولة المغربية منشآت التعبئة المعقمة لشركة “سوطيما” المغربية المتخصصة في صناعة الأدوية، من أجل تصنيع اللقاح المضاد لكوفيد-19 المملوك لشركة بين الدولة المغربية وشركة سوطيما 
تصنيع ڤاكسان كورونا فالمغرب. قالو كلفة المشروع 500 مليون دولار والانتاج 5 مليون يوميا وما قالوش وقتاش يبداو